Hallitusohjelmassa on kolme tavoitetta, jotka koskevat kansalaisuuden menettämistä:
Yksi niistä liittyy tilanteeseen, jossa henkilö on saanut kansalaisuuden antamalla vääriä tietoja tai toimimalla muutoin petollisesti.
Toinen tavoite liittyy tilanteeseen, jossa henkilö on syyllistynyt vakavaan terrorismi-, maanpetos- tai valtiopetosrikokseen.
Kolmas tavoite liittyy aseellisen terroristiryhmän toimintaan osallistumiseen.
Kansalaisuuslaissa olevia säännöksiä on tarkoitus tiukentaa. Toisen vaiheen hankkeessa on tarkoitus selvittää tarkemmin, mitä muutoksia kansalaisuuslakiin tehtäisiin.